Go sa šetšwe gore boemo e be e le bofe, mantšu a Jeremia a gore Ragele o llela bana ba gagwe e be e le boporofeta bja mabapi le seo se ilego sa direga nywagakgolong e mentši ka morago, ge bophelo bja Jesu bo be bo le kotsing ka morago ga go belegwa. Kgoši Heroda o ile a laela gore bašemane ka moka ba nywaga ya ka tlase ga e mebedi kua Betlelehema, yeo e bego e le ka borwa bja Jerusalema, ba bolawe. Ka go re’alo, bana bao ba be ba se sa le gona; ba be ba hwile. Anke o akanye ka sello sa bomma bao ba hwetšwego ke barwa ba bona! Go be go le bjalo ka ge eka sello seo se kwagala le kua Rama, yeo e lego ka leboa la Jerusalema.—Mat. 2:16-18. 2. Baiseraele ba le bantsi ba ile ba direla Jehofa ka boferefere jang?